Silence of the Lamp: สิบคำถามที่ต้องการคำตอบ ยุคไล่ปิดเรดพาวเวอร์-ฟ้าเดียวกัน
1) คุณคิดว่าสื่อฝ่ายตรงข้าม (ไม่ว่าเหลืองหรือแดง) ควรถูกปิดหรือไม่ ก. ควรถูกปิด เพราะความเห็นไม่ถูกต้องและรับไม่ได้ ข. ควรถูกปิด เพราะเขาคิดต่างจากเรา ค. ปิดหรือไม่ ไม่สน ขอสื่อฝ่ายกูพวกกูอยู่ต่อไปได้ก็พอ ง. ไม่ควร เพราะเป็นการละเมิดสิทธิในการแสดงออกขั้นพื้นฐาน 2) คุณคิดว่าสังคมไทยยอมรับความเห็นต่างทางการเมืองได้หรือไม่ และทำไมก. ยอมรับได้อยู่แล้ว ไม่เห็นหรือว่ามีหนังสือพิมพ์และสื่อต่างๆ ให้เลือกอ่านไม่รู้กี่หัวกี่ยี่ห้อ ข. ยอมรับอยู่แล้ว โดยเฉพาะสื่อที่เห็นด้วยกับรัฐบาลค. ยอมรับอยู่แล้ว ไม่ได้ฟัง ฯพณฯ มาร์ค พูดซ้ำแล้วซ้ำเล่าเหมือนแผ่นเสียงตกร่องดอกหรือว่าประเทศเรามีเสรีภาพในการแสดงความเห็น (ล่าสุด ย้ำกับ นักศึกษา สนนท.)ง. ไม่ยอมรับ แต่ถ้าผมพูดมากไป เดี๋ยวผมอาจตกที่นั่งลำบากเหมือนคุณสมยศ หรือคุณปรวย3) คุณคิดว่าความเห็นเชิงเท่าทันต่อสถาบันควรแสดงออกได้หรือไม่ ทำไมก. ไม่ได้ เพราะเมืองไทยในหลวงคือพ่อหลวงของแผ่นดินข. ไม่ได้ เพราะเมืองไทยหน้าไหว้หลังหลอกค. ได้ เพราะเมืองไทยหน้าไหว้หลังหลอกง. ได้ เพราะในคุกยังมีที่ว่างสำหรับคนต้องการไปนั่งคุยกับดา ตอร์ปิโด 4) คุณคิดว่า นสพ.เอเอสทีวีผู้จัดการหรือ วารสารเรด พาวเวอร์ หรือฟ้าเดียวกัน เป็นสื่อหรือไม่ก. สื่อชั่ว สื่อเทียม 100% ข. พวกนี้มันสื่อการเมือง สู้สื่อกระแสหลักที่เป็นกลาง และไม่หากำไรสูงสุดไม่ได้ ค. พวกนี้มันไม่ใช่สื่อ เป็นโฆษณาชวนเชื่อ ไม่เหมือนสื่อกระแสหลักที่ซื่อสัตย์มากและพูดเขียนความจริงทุกมุมทุกวันง. ไม่ว่า สื่อชั่ว สื่อเทียม สื่อธุรกิจ ก็เป็นสื่อชนิดหนึ่งและความหลากหลายของสื่อจะเอื้อให้สังคมเข้มแข็งขึ้น จ. ทีใครทีมัน คือไทยแท้ 5) คุณคิดว่า 3 ฉบับนี้ ควรมีสิทธิในการแสดงออกหรือไม่ ทำไมก. ปิดเรด พาวเวอร์กับฟ้าเดียวกันไปเลย เพราะผมเสื้อเหลือง พวกคุณซาบซึ้ง ข. ปิดเอเอสทีวี ผู้จัดการไปเลย เพราะไม่ชอบพวกสาวกแป๊ะลิ้ม (แต่คงปิดไม่ได้ เพราะเส้นมันใหญ่) ค. ปิดมันไปทั้งสามเลย บ้านเมืองจะได้สงบง. ปิดสื่อกระแสหลักทั้งหมดก่อนดีไหมจ. ถาม ศอฉ.ดูสิว่าจะเอาไง ฉ. เห็นต่างได้ แต่ไม่ใช่ที่บ้านพ่อ6) ถ้าสื่อเหล่านี้ถูกปิด แล้วเราจะอยู่กันอย่างไรต่อก. อยู่กันอย่างปรองดองไงล่ะครับ แล้วอย่าลืมใส่เสื้อยืด We Love Thailand หรือ Together We Canข. จะเป็นห่วงอะไรล่ะครับ ผู้ที่มีอำนาจในแผ่นดิน (ที่เขารู้สึกวิตกจริต) เขายังไม่รู้สึกเป็นห่วงเลย ว่าเราจะอยู่ต่อไปกันอย่างไรค. จะต้องมีการฆ่ากันต่อหรืออุ้มกันแน่เลย ง. ไม่ต้องห่วง เข้าเว็บคนเหมือนกัน หรือเว็บประชาเทียม แล้วดูวอยซ์ทีวีต่อ จ. ถามนายธนาพล ดูสิ เห็นว่ายังหัวเราะก๊ากๆ ได้อยู่เลย ฉ. เรามาจุ๊บๆ ปรองดองกันเถอะนะ ช. เพื่อพ่อ อะไรก็เกิดขึ้นได้ 7) ทำไมรัฐบาลจึงขะมักขะเม้นในการอ้างกฎหมายปลีกย่อยมาเล่นงานเรด พาวเวอร์ หรือฟ้าเดียวกัน โดยไม่สนใจสิทธิพื้นฐานตามรัฐธรรมนูญ ก. เพราะรัฐบาลเคร่งครัด ยึดหลักนิติธรรม ข. เพราะรัฐบาลเพิ่งรู้ว่ามีนิตยสารชื่อฟ้าเดียวกันและเรดพาวเวอร์ค. การเมืองยุคปลายรัชกาลก็แบบนี้ล่ะ - ทราบแล้วเปลี่ยนง. เพราะชนชั้นนำรู้สึกไม่มั่นคงและวิตกจริต ไม่แน่ใจว่าอีกห้าปี ประเทศจะหน้าตาเป็นอย่างไรจ. เพราะทักษิณ ชินวัตร เพียงผู้เดียว8) ทำไมคนจำนวนมากจึงดูเหมือนยอมรับกับการกระทำเช่นนี้ได้ก. เพราะที่นี่สังคมไทยมีประชาธิปไตยแบบไทยๆ หรือแบบไทยแท้ ซึ่งก็แปลว่าไม่มีนั่นเองข. เพราะสังคมไทยเชื่อในการไม่ยึดติดกับสื่อใด (พุทธปรัชญาท่านว่าไว้เช่นนั้น) ค. แล้วจะให้รัฐบาลทำไงล่ะไอ้เวร ก็ไอ้พวกนี้มันเหลืออดจริงๆ ง. คุณจะไปสนใจทำไม เดี๋ยวคณะกรรมการปฎิรูปประเทศของท่านอานันท์-ประเวศ ก็หาทางออกให้เราเอง จ. เพราะพวกเขาไม่ใส่ใจและไม่เข้าใจว่าเสรีภาพคืออะไร9) ถ้าคุณเป็นนายกสมาคมนักข่าว คุณจะทำอย่างไร ก. ออกแถลงการณ์ประณามรัฐบาลข. ออกแถลงการณ์สนับสนุนรัฐบาลค. ลาออก เพราะรู้สึกหดหู่ง. อยู่ต่อไปโดยไม่สนใจอะไร จ. รู้สึกดี10) คุณคิดว่าสังคมไทยเป็นสังคมประชาธิปไตยที่มีเสรีภาพในการแสดงออกหรือไม่ ถ้าไม่ ปัญหาอยู่ตรงไหน ก. ล้อเล่นน่ะ คุณไม่รู้เหรอ ถามเสธ.ไก่อู ที่ ศอฉ. สิข. ถ้าตอบตรงๆ แล้วผมจะถูกดีเอสไอจับหรืออุ้มไหมเนี่ย (ดูกรณีคุณปรวย) ค. อยู่แบบไทยๆ ดีแล้วจะได้ซาบซึ้งทุกค่ำไงง. เป็นสิ เป็นประชาธิปไตยและมีเสรีภาพ 100% ช่อง 11 ยืนยันเช่นนั้น จ. นี่เป็นยุคเปลี่ยนผ่านสังคมไทยครั้งใหญ่ เพื่อรักษา จุดๆๆ ลืมประชาธิปไตยและเสรีภาพไปเสียเถอะ แล้วลองอยู่เงียบๆ สัก 5-10 ปีได้ไหม ให้เขาเคลียร์กันให้เสร็จก่อนแล้วค่อยมาเรียกร้องประชาธิปไตยกันใหม่ฉ. จะห่วงไปทำไม สู้ดูบอลบุรีรัมย์ PEA ตีกับทหารบก สนุกกว่าช. ไม่เป็นประชาธิปไตยและไม่มีเสรีภาพ แต่จะไม่ยอมปล่อยให้มันเป็นเช่นนั้นต่อไปอีกซ. อย่าซีเรียส นี่เป็นแค่ the beginning of the end 
1) คุณคิดว่าสื่อฝ่ายตรงข้าม (ไม่ว่าเหลืองหรือแดง) ควรถูกปิดหรือไม่ ก. ควรถูกปิด เพราะความเห็นไม่ถูกต้องและรับไม่ได้ ข. ควรถูกปิด เพราะเขาคิดต่างจากเรา ค. ปิดหรือไม่ ไม่สน
คุกคามสื่อ,ประวิตร โรจนพฤกษ์,ฟ้าเดียวกัน,เรดพาวเวอร์